ming030890/wiki-yue-high-quality huggingface dataset:
被動語態

被動語態（粵拼：bei6 dung6 jyu5 taai3；英文：passive voice）係文法上一個概念。正常嚟講，一句嘢嘅主語會係「做出動作嘅嘢」（施事或者成因）而賓語會係「接受嗰樣動作嘅嘢」，但有好多語言（包括粵語同英文）都有機制，畀講嘢嘅人將施事或者成因擺去賓語個位，同時句嘢意思唔變，例子有
勤仔攞咗件西餅嚟食。
細佬打爛咗個花樽。
The company fired the lawyer.（粵譯：間公司炒咗嗰位律師）
呢幾句嘢都可以轉做被動語態－
件西餅被勤仔攞咗嚟食。
個花樽被細佬打爛咗。
The lawyer was fired by the company.（粵譯：嗰位律師畀間公司炒咗）
粵語入便表示被動語態嘅 bei2，用漢字寫可以寫做被、畀或者比。
露德聖母

露德聖母（英文：Our Lady of Lourdes）係羅馬天主教對喺1858年喺法國露德一個山竉附近出現嘅聖母瑪利亞顯靈嘅尊稱。
露械

露械，又叫做晒蕉，係男人將自己件生殖器官暴露顯示畀人睇。嚮社區神秘出沒露械嘅男人，又叫做雨衣色魔，因為佢多數都着件大雨褸，乾濕褸，醫生袍咁，搵到女仔人家經過，露械男就突然打開自己件雨褸大袍，露出件男性特徵，嚇一嚇個班姐姐仔。
時下流行網上性交，以為上網晒蕉露械，即係示愛。重電郵露械短片畀心上人，以示有強烈好感。
露底

露底係走光嘅一種，即係唔小心畀人睇到裙底，多數都係指睇到底褲，亦有可能睇到屁股甚至下體。露底被認為富有色情味道，有性暗示。
女人露底
男人露底
露底有好多比較文雅嘅稱呼，譬如裙底春光、裙底風光、春光乍洩、春光乍泄。
喺一啲國家或地區，喺未經當事人同意嘅情況下偷睇、偷拍佢裙底、或散播偷拍裙底嘅相、視頻可能涉嫌侵犯他人私隱、性騷擾等等，屬於違法行為。
露明道花園

露明道花園（英文：Lomond Road Garden），喺香港九龍太子道聖德肋撒醫院新翼同舊翼之間，係1930年代拆咗嘅古瑾圍（馬頭圍村）嘅位置，公園度保存有一座石門遺蹟，門額刻有「上帝古廟」四個字。根據《我九龍城區風物志》嘅記載，露明道公園喺1962年起好。
露易絲湖

露易絲湖（Lake Louise）係加拿大亞伯達班夫國家公園入面一個湖，面積0.8平方公里。
露寶治的世界

《露寶治的世界》（英文：Robots）係套2005年美國電腦動畫片，Chris Wedge執導。
露德聖母朝聖地

露德聖母朝聖地係法國一個紀念露德聖母嘅朝聖地，喺奧斯坦尼上比利牛斯露德。
露天茶座

露天茶座係一種同室內食肆唔同嘅食嘢環境。露天茶座嘅特色就係嚮室外、露天、可能有自然風、冇冷氣，或有海景、街景、山景、天棚、碼頭風景咁。西式露天茶座例如星巴克，中式可能已經改裝做大排檔。露天茶座嘅賣點係風景，比如日出、黃昏日落、夜天空、夜晚星星閃耀。
露天茶座嚮大熱天時、夏天、烈日當空嘅時候，就冇乜人會幫襯。
靚

巴黎聖母院嘅花窗玻璃好多人覺得靚。幅相係喺 2008 年嗰陣影到嘅。
靚（粵音：leng3），又或者叫美感（粵音：mei5 gam2），係人、動物、地方、靜物甚至乎諗法可以具有嘅一種特性。呢種特性難以具體噉界定，大致可以理解做「一個人感知到佢覺得係靚嘅事物嗰陣，會有一股快感同滿足感」。

基本定義
呢幅 1922 年嘅日本畫描繪楊貴妃。楊貴妃出晒名生得靚，係四大美人當中嘅羞花：相傳楊貴妃有次去賞花，點知佢一出現啲花就冚唪唥耷低晒—佢嘅美貌搞到連花都自愧不如。
内文：美學
睇埋：快感
美學係藝術同哲學嘅領域，成日思考
「
乜嘢係靚？
」
呢條問題。呢方面嘅學者普遍認為，靚呢個概念係有可能定義嘅：事實表明，「一樣嘢靚唔靚」有些少主觀；唔同時代、唔同族群以至唔同個體對「點至算係靚」睇法可以好唔同，呢點就係所謂嘅各花入各眼或者係成語燕瘦環肥講嘅嘢。
Info：燕瘦環肥
北宋大文豪蘇軾噉講（下面呢段係文言文）—


「
短長肥瘦各有志，玉環飛燕誰敢憎。
」

—句嘢就係講緊個個人嘅體形都唔同（短長肥瘦），大家各有自己嘅風格，楊玉環同趙飛燕都各有自己嘅美態。
不過又有學者指，靚亦明顯有啲客觀—事實表明，有好多事物係多數人都會覺得佢哋靚嘅，噉即係表示靚未至於係個個人睇法都唔同。美學呢個領域其中一個重要嘅目標就係想知呢啲「多數人都覺得靚」嘅特性到底係乜，而包括畫家在內嘅藝術工作者就會用呢啲知識，務求整出俾多數人覺得係靚嘅作品。

自然之美
睇埋：雪月花
以下係一啲俾好多人覺得係靚嘅自然事物：
曙暮光曙暮光 星雲星雲 多種嘅蝴蝶多種嘅蝴蝶
夜空夜空 極光極光 紅葉紅葉
雪雪 月—東亞有中秋賞月嘅傳統。月—東亞有中秋賞月嘅傳統。 花—圖入面嘅係象徵粵文化嘅木棉。花—圖入面嘅係象徵粵文化嘅木棉。

進化解釋
睇埋：性選擇
有視覺藝術方面嘅學者主張，人一般都對喺幾何上具有某啲特性嘅視覺刺激有好感，會覺得呢啲嘢有美感。佢哋當中有人由生物學嘅角度思考：
佢哋指出，稍為複雜啲嘅動物都會進化到鍾意顯示食物出現嘅物理刺激，例如食昆蟲嘅哺乳類動物會對「識郁嘅黑色點點」（望落似周圍爬嚟爬去嘅細隻昆蟲）有好感—就算呢啲黑色點點唔係真係昆蟲都好；
人類係一種雜食動物，所以理論上會進化成對任何望落似有生命嘅嘢（即係對人類嚟講有可能係食得嘅嘢）有上述呢種反應，而有生命嘅嘢普遍都喺幾何上具有某啲特性嘅，例如健康正常嘅生物一般都係左右大致上對稱嘅，於是人類就進化成會對具有呢啲特性嘅冇生命物體（例如係對稱嘅人造藝術品）有好感，令到對稱成為咗受歡迎嘅藝術品常有嘅特徵之一。
一塊大致左右對稱嘅樹葉
一隻大致左右對稱嘅蝴蝶
一棟喺形狀上大致左右對稱嘅建築物

神經美學
内文：神經美學
到咗廿一世紀，仲開始有人用腦神經學方法嚟研究靚呢個概念。
神經美學係美學嘅一個子領域，旨在用神經科學方法研究靚：神經美學上嘅研究會用神經造影方法，要受試者一路睇畫等嘅藝術品、一路監察住受試者嘅腦活動，然後再要求受試者對睇到嘅藝術品「係咪靚」作出判斷，嘗試靠噉嚟探討
「見到靚嘅嘢嗰陣，個人嘅腦入面發生緊乜事」
「點解人會覺得某啲事物靚」
等嘅問題。

語言相關
美呢隻漢字喺各東亞語言當中都具有同靚相關嘅意思。隻字喺中古漢語入面嘅發音（用 IPA 寫）估計係 /mˠiɪX/。
雖然話靚難以定義，但事實表明，世上嘅主流語言都有字嚟指靚呢個概念。

粵語
廿一世紀初嘅粵語：粵語用語裏面有靚同好睇呢兩隻形容詞，當中靚成日畀人攞嚟結合埋第啲名詞同動詞，形成合成詞，包括
靚仔—生得靚嘅男人或者男仔
靚女—生得靚嘅女人或者女仔
省鏡—話一個人生得靚
又平又靚—指啲貨價錢低質素又好
靚爆鏡—靚到「塊鏡都爆埋」
靚到痺—靚到「我覺得麻痺」
扮靚—透過化妝等嘅方法，令人變得更加靚
除此之外，粵語日常講嘢都會用一啲比較古雅文言化嘅字詞嚟指靚，例如用佳麗（尤其常見於選美活動）或者成語出水芙蓉嚟指靚女呀噉。

其他語言
英文：靚嘅標準英文形容詞係 beautiful（可以借入粵語做粵拼：biu1 ti4 fou4）；而除此之外，英文仲有好多唔同嘅字詞嚟指唔同嘅美感，例如
Pretty 通常係指「好睇得嚟又有啲柔弱嘅靚」，成日用嚟形容後生嘅女仔，或者個樣生得有些少陰柔嘅男仔；
Hot 用嚟形容人嗰陣係話個人好睇得嚟性感，身材惹火，可以大致對應粵語索。
"That woman is hot!" → 「嗰個女人好索！」
法文：靚嘅標準法文形容詞係 beau（大致粵拼：bou1）、bel 同  belle（大致粵拼：be1 loe4）－beau 同 bel 係陽剛（子音之前用 beau，母音之前用 bel）belle 係陰柔。例子：
Une belle femme → 一個（陰柔；une）靚嘅（belle）女人（femme）
Un beau garçon → 一個（陽剛；un）靚嘅（beau）男仔（garçon）
－喺 1 當中，名詞 femme 係指緊女人（一件陰柔嘅事物），所以要用陰柔嘅 une 同 belle 唔用陽剛嘅 un 同 beau，而喺 2 當中，名詞 garçon 係指緊男仔（一件陽剛嘅事物），所以要用陽剛嘅 un 同 beau 唔用陰柔嘅 une 同 belle 。其他羅曼語言—例如葡萄牙話—都係噉嘅情況。
日本話：
靚嘅標準日本話形容詞係 kirei（平假名：きれい；漢字：綺麗）；值得一提嘅係，呢隻字同時亦可以係指乾淨噉嘅意思，而呢點畀人話係體現咗日本人幾咁鍾意乾淨。
除此之外，日本話傳統上有用漢字，亦都有用美（漢音 bi / 訓讀 utsuku）呢隻漢字嚟書寫同靚相關嘅意思，例子可以睇睇 bijutsu（びじゅつ / 美術；指緊美術）呢隻字詞噉。
韓國話：
Kkonminam（諺文：꽃미남；漢諺混寫：꽃美男）：即係所謂嘅花美男；呢隻字詞最基本上係指「好似花一樣咁靚嘅男子」；會畀人嗌做「花美男」嘅男人或者男仔，通常對打扮有返咁上下講究，個樣好睇得嚟帶些微嘅陰柔。好似係香港嘅男子偶像組合 MIRROR 當中嘅李駿傑，就有畀人稱之為「花美男」。

美學概念
睇埋：美學
核突，可以算係靚嘅相反。
優雅，因為簡單而有嘅美感。
侘寂，日本文化嘅「唔完美、唔完整、唔永恆」美感。
黃金比例（ϕ），一個俾好多人覺得係象徵住美感嘅數。
得意，指一件物體嘅外形令人想保護同照顧佢。
靖邊

靖邊係中國陝西榆林一個縣，總面積5088平方公里，人口27萬。
靖難之變

靖難之變係大明初年發生嘅一場政變。建文元年（1399年），燕王朱棣不滿明惠帝朱允炆嘅削藩政策，用「清君側，靖內難」做藉口起兵發動政變，想推翻佢，最後響建文四年（1402年）成功攻陷應天府，惠帝失蹤，朱棣登位做咗明成祖。

背景
明太祖朱元璋為咗鞏固自己同子孫嘅統治，就封咗宗室二十幾人做藩王，駐守全國各地。呢啲藩王雖然冇封地嘅管治權，但係有自己嘅護衛軍隊，少嘅有三千人，多嘅有成一萬九千人，而駐守北方邊境嘅晉王、燕王同寧王嘅軍權仲大。
明太祖嘅太子朱標早死，太孫朱允炆係啲藩王嘅後輩，佢一早就覺得啲藩王可能會對佢構成威脅，所以就想削藩。
洪武三十一年（1398年）明太祖去世，朱允炆以皇太孫繼位，就係明惠帝。佢聽咗齊泰同黃子澄嘅建議開始削藩，之後就削咗周王、齊王、湘王、代王同岷王五位藩王。

經過
燕王朱棣覺得朝廷會削埋佢，喺謀士姚廣孝嘅策劃下，喺建文元年七月響北平起兵造反，話惠帝身邊嘅齊泰同黃子澄係奸臣，要鏟除佢哋，叫自己起兵做「靖難」，朱棣好快就控制咗北平附近地區，兵力增至幾萬人。
朝廷派65歲老將耿炳文率兵30萬北上討伐。耿炳文嘅先頭部隊13萬人喺初期戰事度唔夠燕軍打，朝廷搵李景隆取代耿炳文打燕軍，又增兵到50萬人，但係李景隆輸得仲慘。朱棣喺呢段時間突襲寧王所在嘅大寧（喺今日嘅內蒙古寧城），挾持咗寧王朱權，控制埋佢嘅軍隊，軍力變得更強。
建文二年四月，燕軍喺白溝河打敗咗李景隆嘅60萬大軍，之後燕軍去到濟南，畀守城嘅盛庸同鐵鉉擋住，燕軍攻唔陷濟南。朝廷撤換咗李景隆，封盛庸做平燕將軍。十二月盛庸喺東昌大破燕軍，燕軍損失咗幾萬人同大將張玉。建文三年三月，燕軍喺夾河大敗盛庸，之後燕軍又多次打贏中央軍。
由於惠帝曾經講過「毋使朕負殺叔父之名」，因此中央軍同燕軍打仗嗰陣有所顧忌。喺夾河之戰嗰陣，朱棣同十幾個騎兵喺夜晚響敵軍營地附近露宿，天光嗰陣發覺畀中央軍包圍咗，朱棣就咁騎馬穿過敵軍營地走出去，啲中央軍一箭都唔敢射，就咁畀佢走咗去。
建文三年冬天嗰陣，有不滿朝廷嘅宦官投靠朱棣，話畀佢知京城守備空虛，朱棣於是帶兵南下，繞過咗盛庸軍，直指南京。建文四年四月，中央軍徐輝祖等部隊喺齊眉山擊敗燕軍，朝廷以為燕軍已經撤退，調徐輝祖返京城，搞到前線嘅中央軍弱咗，跟住燕軍喺靈壁大破中央軍，大量中央軍投降。五月燕軍打敗咗防守淮河南岸嘅盛庸，去到長江北岸。六月有水師向燕軍投降，燕軍渡過長江，谷王朱橞同李景隆開南京城門畀燕軍入城，皇宮起火，惠帝失咗蹤，朱棣坐上皇帝位，就係明成祖。
靖西

靖西係中國廣西百色一縣，面積3331平方公里，人口58萬。
靖遠縣

靖遠縣（粵拼：zing6 jyun5 jyun6）係喺中國甘肅白銀嘅一個縣。喺2020年嗰陣，約莫37萬人響度住緊。
詞綴

詞綴（粵拼：ci4 zeoi3，affix），係一種依附喺詞根或者詞幹嘅語素，唔可以單獨成字。
詞曲作家

詞曲作家（英文：Songwriter）係指同時創作一隻歌嘅詞曲嘅人。製作流行歌嘅工作通常會分攤畀好多人。流行文化歌可以係由音樂出版社直接請專屬嘅詞曲作家寫作。
有啲詞曲作家自己做埋音樂出版社嘅角色，另一啲就同音樂出版社合作。依家嘅詞曲作家唔再需要唱片公司嘅支援，隨住科技進步，任何人都可以喺屋企錄歌。
詞義

詞義（英文：word sense）喺語言學上係指一隻字嘅可能意思。一般嚟講，一隻字可以有好幾個詞義，引起歧義等嘅問題。
詞義歸納

詞義歸納同詞義消歧（WSD）嘅主要分別在於，WSD 係隻字已經有知道嘅可能意思，而個程式攞住手上嘅字典想搵出隻字係邊隻意思。
詞性標注

詞性標注（粵音：ci4 sing3 biu1 zyu3；英文：POS tagging）係自然語言處理（NLP）同相關工作上成日做嘅一種重要工序，指攞一段文字做 input，再出個 output 係同段文字入面每隻字標明佢係咩詞性嘅，即係每隻字都標明咗佢係名詞定動詞定形容詞定點。
舉個例說明，想像家陣個 input 係以下呢句粵文句子：
佢喺街市賣貝殼。
做咗詞性標注，個 output 就會係類似以下噉嘅樣：
佢 (pronoun) 喺 (in) 街市 (noun) 賣 (verb) 貝殼 (noun)。
喺廿世紀，詞性標注曾經係搵人手做嘅，但到咗廿一世紀初，NLP 等領域嘅發展經已有咗專化嘅演算法教電腦自動做詞性標注，例如 Python 嘅專化函式庫就索性整埋句陳述式 pos_tag(text) 俾用家用一句碼嚟叫部電腦做詞性標注。呢種技術喺 NLP 同語言學嘅研究（尤其係運算語言學）上都時不時會用到。

九大詞性
内文：詞性
詞性標注做嘅嘢係「foreach 字，俾個標籤佢標明佢係邊隻詞性」。喺語言學上，一隻詞性係指一個字類，類入面嘅字冚唪唥都有同樣嘅句法功能－同一隻詞性嘅字喺「負責做句子邊部份」呢點上一樣；喺最基本上，英文同粵文入面嘅字可以分做以下呢九大詞性：
名詞（NN）：一個名詞通常係用嚟指一件或者多件物件，當中「物件」可以係生物、地方、行動、諗頭以至概念呀噉，能夠做動詞嘅主語或者賓語，能夠俾形容詞形容；粵文入面狼（生物）、香港（地方）同埋複雜度（概念）等嘅字詞正常嚟講都係名詞。
動詞（VB）：一個動詞通常都係指一啲動作，能夠由名詞做出或者做喺名詞身上；粵文入面跑同埋諗（諗可以由生物做，可以作用喺概念身上）等嘅字詞都係動詞。
冠詞：一個冠詞會掕住喺個名詞度，表示嗰個名詞指嗰樣嘢係咪可以指定，例如英文入面嘅 the（指定嗰個 xx）同埋 a（一個 xx）噉；順帶一提，廣東話係少數有冠詞（或者類似冠詞嘅嘢）嘅漢語，會有隻狼（指定嗰隻狼）同埋啲人（指定嗰班人）等嘅字眼。
形容詞（ADJ）：最基本上，一個形容詞會掕住個名詞，用嚟形容嗰個名詞嘅特性；例如粵文「藍色嘅蝴蝶」入面藍色嘅就係形容詞，形容佢掕住嗰個名詞（蝴蝶）嘅特性。
副詞（RB）：攞嚟修飾動詞或者形容詞等多種唔係名詞嘅字詞；例如粵文「我真係好抱歉」入面抱歉係個形容詞，而好係副詞，指抱歉嘅程度高。
介詞（IN）：通常係掕住個名詞或者動詞，表示時間或者空間上嘅關係；例如粵文「當個天黑嗰陣...」入面當... 嗰陣就係介詞。
代名詞（PRP）：攞嚟替代名詞，費事吓吓都要出返個名詞嘅名；例如粵文「阿莊企咗喺度。佢望住窗外面嘅景色」入面個佢就係代名詞，代指阿莊。
連接詞（CC）：用嚟做「連接」嘅字詞；例如粵文「我都想嚟食飯，但我唔得閒」入面嘅但就係個連接詞。
語氣詞（UH）：用嚟表示語氣嘅字詞，好多時可以單獨噉出現；例如粵文「我估佢今晚得閒啩」入面嘅啩係語氣詞，表示講嗰個人唔係完全肯定，而「咦？」就係個單獨出現嘅語氣詞，表示「有少少驚訝」噉嘅意思。

進階詞性
睇埋：自然語言工具箱
唔同 NLP 架生嘅標注集（tag set）都可以唔同。Python 嘅自然語言工具箱仲會有以下呢啲進階嘅詞性標籤：
NNS（名詞，眾數）
NNP（固有名詞）
NNPS（固有名詞，眾數）
VBD（動詞，過去式）
VBG（動詞，進行式）
VBN（動詞，過去分詞）
MD（情態動詞）
DT（決定詞）
JJR（比較形容詞）
JJS（最高形容詞）
RBR（比較副詞）
RBS（最高副詞）
PRP（人稱代詞）
PRPS（擁有代詞）
TO（英文入面嘅 to）
CD（基數詞）
FW（外文）
... 呀噉。

原理
附圖 1 嘅簡單馬可夫鏈；想像 E 係「而家睇緊隻字係動詞」而 A 係「而家睇緊隻字係名詞」。
睇埋：馬可夫鏈、人工神經網絡同標記語言
詞性標注可以幾撈絞。喺英文等嘅多種語文入面，都有「一隻字既可以攞嚟做名詞，又可以攞嚟做動詞」等嘅情況，例如英文字 mentor 可以做名詞指導師，又可以做動詞指教導；因為噉，詞性標注唔可以齋靠簡單嘅「教部電腦自動查字典，睇吓隻字係咩詞性」嚟做；喺廿一世紀初，詞性標注有多種方法做，最簡單嘅方法係用馬可夫鏈－
馬可夫鏈係種數學模型，用一幅圖嚟表示一拃狀態以及狀態之間嘅變換機率，例如附圖 1 入面嗰條簡單嘅馬可夫鏈就係噉：條鏈有  同  兩個可能狀態；如果家陣世界嘅狀態係 ，下一刻狀態變成  嘅機率係 70% / 0.7，狀態繼續維持係  嘅機率係 30% / 0.3；如果家陣世界嘅狀態係 ，下一刻狀態變成  嘅機率係 40% / 0.4，狀態繼續係  嘅機率係 60% / 0.6。齋靠經驗可知，「手上隻字係邊隻詞性」會左右「跟住隻字係邊隻詞性」－响英文入面，動詞後面「跟名詞」嘅機率明顯大過「跟動詞」嘅，所以例如想像家陣教電腦：
攞要睇嗰句句子；
攞句句子頭一隻字，或者詞性最明顯嗰隻字；
按過往嘅經驗（假設個程式睇過大量嘅語料數據），估計隻字最大機率係邊隻詞性；
按過往嘅經驗，估計跟住嗰隻字（或者打前嗰隻字）最大機率係邊隻詞性；
... 估到估嗮成句句子尾為止。
齋靠噉係做唔到完美嘅詞性標注，但經已有一定嘅準確度。
詞根

詞根（粵音：ci4 gan1；英文：root）係指一隻字詞嘅「中心」，如果將詞根再拆細啲，就唔會再有意思，或者係會變咗意思唔同嘅第隻字詞。
通許

通許係中國河南開封一個縣，總面積767平方公里，人口60萬。
通訊事務管理局

通訊事務管理局（簡稱通訊局，英文：Communications Authority，CA）係香港嘅法定組織，於2012年4月1號根據《通訊事務管理局條例》成立，繼承前廣播事務管理局同前電訊管理局局長所履行嘅職能，係監管香港廣播業同電訊業嘅單一規管機構。

管治架構
通訊局採用委員會嘅管治架構，管理局而家有12名成員，包括10名由香港行政長官委任嘅非官方成員、1名由香港行政長官官方成員同1名由通訊事務管理局辦公室總監出任嘅當然成員。
通訊事務管理局辦公室係通訊局嘅執行部門同秘書處，由原來嘅電訊管理局同影視及娛樂事務管理處廣播事務管理科合併而成，以營運基金模式運作（轉換自現時嘅電訊管理局營運基金）。影視處有關電影評級、管制淫褻同不雅物品同埋報刊註冊等工作就交由通訊事務管理局辦公室轄下嘅電影、報刊及物品管理辦事處負責。至於影視處簽發娛樂牌照嘅職能，就交由民政事務總署負責。

成員
通訊事務管理局共有12名成員，全部由行政長官委任。其中9名（包括主席）為非公職人士，3名係政府人員。
主席
譚允芝，SC，JP
副主席
利敏貞，JP（商務及經濟發展局常任秘書長）
委員
陳重義博士，JP（香港通訊國際控股有限公司主席）
陳嘉賢教授，JP（德國寶(香港)有限公司副總裁）
馮丹媚，MH，JP（香港世界宣明會總幹事）
熊運信（李偉斌律師行合夥人）
劉堅能教授（香港科技大學電子及電腦工程系講座教授）
羅富源（安永會計師事務所香港及澳門地區審計服務副主管合夥人）
梁兆輝教授，MH（香港科技大學經濟學系教授）
鄧國斌，GBS（前審計署署長）
黃廣揚，MH（物流及供應鏈多元技術研發中心行政總裁）
梁仲賢，JP（通訊事務總監）
通訊社

通訊社（粵拼：tung1 seon3 se5），係為報紙、雜誌、廣播同電視提供新聞嘅機構，可以係賣新聞嘅公司（如路透社）、協作寫作機構或者政府機構。法新社係世界上第一間通訊社，喺1835年成立。

分類
聯合國教科文組織將通訊社分為三類。第一類，係國際通訊社。比如美聯社、合眾社、路透社、法新社等。第二類，係國家通訊社。如新華社、俄塔社、德新社、安莎社、共同社、中央社等。第三類，係專業通訊社。
通訊錄

通訊錄，又叫地址簿，係畀人記低人哋聯絡方法嘅簿，每頁已經寫定唔同欄位，譬如名、地址、電話號碼噉。隨住電腦科技普及，實物通訊錄逐漸式微，不過電腦同智能電話都可以用電子通訊錄。
通訊及創意產業科

通訊及創意產業科，係香港政府部門，屬商務及經濟發展局旗下，負責處理廣播、電訊、創意產業發展，同埋管制淫褻同不雅物品。
通識教育

通識教育（英語：Liberal Education），有兩層意義；一係指通先之教育；二係指全人教育。通識教育作為近代開始普及嘅學科，佢嘅概念可以追溯到先秦時代嘅六藝教育思想，喺西方就可以追溯到古希臘時期嘅博雅教育意念。
近代高等學校中嘅通識教育思想其實係源自於19世紀，當時有唔少歐美學者覺現代大學嘅學術分科太過專門、知識被嚴重割裂，於是整咗通識教育，目的係培養學生獨立思考、同對唔同學科都有所認識，以至可以將唔同嘅知識融會貫通，最終目的係培養出完全、完整嘅人。20世紀之後，通識教育已經廣泛成為歐美大學嘅一項必修科目。
通訊衞星

通訊衞星（英文：Communications satellite）係人造衞星其中一個種類，專門用嚟轉發同放大電訊訊號，可以用喺電視、電話、無綫電廣播、互聯網同軍事訊息嘅傳送。
郭蕙雯

郭蕙雯 (Eelyn Kok，1978年8月12號—) 係星加坡女演員，2001年至2013年期間係新傳媒私人有限公司旗下全職藝人，之後離開新傳媒但仍然偶然客串唔同嘅演出。

早年生涯
郭蕙雯早年喺武吉班讓政府中學同埋國家初級學院讀書，之後喺新加坡國立大學畢業，當時佢主修經濟學同日文。
郭英敏

郭英敏，係大韓民國嘅一個男藝人同埋歌手。
郭英男與郭秀珠

郭英男與郭秀珠，係臺灣阿美族音樂二人組，呢兩個人係一對夫妻。佢哋憑住唱傳統阿美族民歌而出名。

簡介
佢哋有隻歌嘅代表作叫《老人飲酒歌》，原本呢隻歌嘅原唱剩係標明屬於郭英男，之後經歷咗三年官司，Enigma同EMI唱片承認咗呢隻歌嘅主唱係佢哋兩個。
郭芯其

郭芯其（Rammie Guo，1986年1月27號—）係香港歌手，原名郭斌妮。
佢喺廣東出世，曾經喺深圳外國語學校讀書。2002年參選環球小姐中國賽區總決賽，獲得亞軍，被經理人朱永龍發掘，簽約成為旗下藝人，拍過多個廣告，2005年加入新藝寶唱片，但只係喺2006年6月1號推出過一隻同名專輯。
郭藹明

郭藹明2019年4月，參加Canvas Beauty護膚品牌活動。女演員羅馬拼音Kwok Oi-Ming英文名Amy Kwok國籍 美國 中國（香港）籍貫廣東新會出世 (1967-09-26) 1967年9月26號（57歲） 英屬香港教育程度 美國南加州大學碩士配偶劉青雲（1998年結婚）網站郭藹明嘅微博網路電影資料庫（IMDb）資訊
郭藹明（英文：Amy Kwok，1967年9月26號—）係香港電視劇演員。
郭藹明中學係讀嘉諾撒聖心書院。1991年佢以美國南加州大學機械工程學碩士學生身份參選香港小姐競選，並奪得冠軍、國際親善小姐及最佳談吐幽默獎。獲選後，喺無綫電視發展，以拍攝電視劇為主，後再曾經簽約為亞洲電視藝員。
郭藹明老公係香港演員劉青雲，兩人於合作電視劇《大時代》時相識，但當時喺戲外並無交流，後因周慧敏分別請兩人欣賞其演唱會至進一步交往。交往幾年後喺1998年結婚。
郭蘅祈

郭蘅祈（粵拼：gwok3 hang4 kei4，1966年10月8號—）係一個臺灣男歌手、作曲家同音樂人，佢響2011年之前叫做郭子。
郭蘇

郭蘇係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
郭英蘭

郭英蘭，香港親中派政治人物兼商界人士，禹洲集團董事局副主席(2022年6月接任主席)。

選舉經歷
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳美寳

陳美寳，香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳美伊

陳美伊（英文：Melrose Chan，1996年11月15號—）係香港女演員，曾屬輝皇娛樂旗下，2016年出道，入行前做過健身教練。

主要作品
呢版要更新，以反映最新情況。加完料之後唔該拎走個模。
電影
廣告
陳美妤

陳美妤（Belle Theng，1986年9月23號—）係香港同馬來西亞藝人，祖籍福建，嚟自馬來西亞沙巴州。2009年參加馬來西亞華裔小姐競選攞咗冠軍同贏埋完美體態小姐，赢咗之後入咗Astro華麗台，做節目主持人。2010年參加國際華裔小姐競選攞咗亞軍同中華儷影小姐。曾經係無綫電視嘅藝人。而家正籌備開拍佢嘅處女作電影《笑口長開》，喺戲中客串扮女警。
風之宮

風之宮係印度一座宮殿，喺拉賈斯坦邦嘅齋葡亞，喺蒙兀兒汗國時期嘅1799年起好。
風之少年系列

風之少年（日文：風のクロノア；英文：Klonoa）原本係日本電子遊戲公司南夢宮嘅吉祥物，後嚟自己發展咗做一個電子遊戲系列。
風信子

風信子（粵拼：fung1 seon3 zi2；學名：Hyacinthus orientalis）係天門冬科風信子屬嘅長年生草本波根植物，原產南歐嘅地中海邊到細亞細亞一帶、荷蘭等地。

花語
紫——悲傷、妒忌、抑鬱、後悔，道歉。
淡紫——輕柔氣質、浪漫情懷，悲傷。
白——沉靜嘅愛，暗戀。
紅——多謝
桃紅——熱情
藍——恆心，高貴濃郁。
深藍——因愛而顯到有啲抑鬱
黃——幸福美滿
粉紅——傾慕同浪漫

品種
家陣風信子喺全球有超過2000隻品種，主要有荷蘭種同羅馬種兩類。其中，荷蘭種每樖凈生一隻大嘅花，而羅馬種每樖生好多朵細嘅花。多數都係變異雜交品種。

適應環境
植株鍾意喺有夠嗮陽光同比較濕嘅環境，兼排水良好同肥嘅沙質地生。
風不息

《風不息》係香港歌手郭富城出嘅第26張專輯。喺1995年8月29號由飛碟唱片發行。

簡介
呢隻碟收錄咗10隻歌。
風仙女

《風仙女》（La Sylphide），係一齣兩幕浪漫芭蕾舞劇，首演於 1832 年嘅法國；係現存最古老嘅芭蕾舞劇。
風信子屬

風信子屬（學名：Hyacinthus）係天門冬科下面一屬。
茶光站

茶光站係深圳地鐵7號線一個站，喺沙河西路近珠光路口。個站2016年10月28號啟用。
茶包

茶包係預先包好嘅茶葉，通常係用紙包住，想飲茶就放包茶包落茶杯或者茶壺度，再沖熱水落去，浸一陣就飲得。
茶仔餅

茶仔餅，又寫做茶籽餅，係中國土產，色灰唔溜秋、似草茶葉餅，以前係珠三角地區洗頭用品，有如洗頭水。30年前係流行經濟作物，媲美食鹽貿易。而家係環保產品可以取代洗髮水。
家下，佛山市石灣婦女同老人家重好鍾意用茶仔餅製洗髮水洗頭，藥性可以止癢、去頭屑，滋養頭髮光澤、清香、柔順。
茶具文物館

茶具文物館（Museum of Tea Ware），一般叫旗杆屋（Flagstaff House），係香港康樂及文化事務署轄下嘅博物館之一，亦係香港藝術館嘅分館，展覽各種中國茶具文物。
香港茶具文物館喺香港島金鐘紅棉路10號，實際位置就響香港公園裏面嘅東北部，免費入場，逢星期二休館。該館定期舉辦陶藝示範、茶藝活動同講座等活動，以推廣陶瓷藝術同中國茶文化。

歷史
茶具文物館館址原先係有150幾年歷史嘅前英軍總司令及官邸，響1984年1月改建做茶具文物館，館址設響香港公園入面嘅旗杆屋，兩層嘅展館共分為六個展區。1995年，茶具文物館增建咗新翼羅桂祥茶藝館，響同年嘅12月14號落成啟用，以展示香港茶具文物收藏家羅桂祥捐出嘅展品。
茶具文物館裏面嘅佈置
茶具文物館外形典雅
茶具文物館嘅收藏之一
茶具文物館新翼羅桂祥茶藝館
閏九月二十

閏九月二十係黃曆閏年時閏九月第二十日。因為閏九月唔係年年有，平時紀念都會響九月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初五

閏九月初五係黃曆閏年時閏九月第五日。因為閏九月唔係年年有，平時紀念都會響九月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿四

閏三月廿四係黃曆閏年時閏三月第廿四日。因為閏三月唔係年年有，平時紀念都會響三月廿四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月三十

閏九月三十係黃曆閏年時閏九月第三十日。因為閏九月唔係年年有，平時紀念都會響九月三十。呢日淨係大月嗰陣先有。如果閏九月係大月，就係閏九月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初九

閏九月初九係黃曆閏年時閏九月第九日。因為閏九月唔係年年有，平時紀念都會響九月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初二

閏九月初二係黃曆閏年時閏九月第二日。因為閏九月唔係年年有，平時紀念都會響九月初二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初七

閏九月初七係黃曆閏年時閏九月第七日。因為閏九月唔係年年有，平時紀念都會響九月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初三

閏九月初三係黃曆閏年時閏九月第三日。因為閏九月唔係年年有，平時紀念都會響九月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月

閏九月係黃曆一個閏月，響九月之後。閏九月係閏年先可能有，係嗰年第十個月。
閏九月初一

閏九月初一係黃曆閏年時閏九月第一日。因為閏九月唔係年年有，平時紀念都會響九月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
錨

錨，係重物，放入水中到底，用來固定隻船，唔會畀水流沖走。最初只係石，後尾有鐵或鋼。現今錨都係用鐵造，有分叉形狀，用來搲實水底。
放錨落水底，叫拋錨。抽錨上船，叫起錨。
錫

錫（粵拼：sek3）係一種元素，符號Sn，來自拉丁文Stannum，原子序數50。佢係一隻銀色，展性好嘅貧金屬。空氣裏面好難氧化，防銹好。好多合金有佢響度。佢成日畀鍍響其他金屬度，咁就可以防銹。
維基同享有多媒體嘅嘢：
錫（類）
錫丹沙基利

錫丹·沙基利（德文：Xherdan Shaqiri，1991年10月10號—）係瑞士一個足球員，效力北美足球大聯盟球隊芝加哥火焰，主要司職前鋒。
錦龍苑

錦龍苑係香港嘅一個居者有其屋屋苑，喺新界馬鞍山錦英路1號，一共有4座樓，1993年入伙。呢個屋苑喺居者有其屋第十三期乙、第十四期乙開賣，嗰時嘅開賣價介乎港幣$432,800 － $1,092,100。
錫伯族

錫伯族（粵拼：sek3 baak3 zuk6；錫伯文：ᠰᡞᠪᡝ／，穆麟德：Sibe；中國標準羅馬字：Xibe）係中國嘅少數民族，人口18.8萬（2000年），喺中華人民共和國政府認證嘅56個民族中排第31大，而家分居中國東北、新疆兩地。
錫伯人本來係住喺滿洲嘅通古斯民族，後來努爾哈赤統一曬啲部族，將佢支配嘅土地嗌做滿洲，建立後金，錫伯人編咗入八旗。當時錫伯係女真族嘅一個支族，佢哋就係起源自呢個氏族嘅人。之後後金建立清朝，18世紀中葉時錫伯軍人分派去中國西北，於是形成而家喺兩地嘅分佈。
錫伯人講錫伯話，寫嘅錫伯文改良自滿文。錫伯話同滿洲話好接近，基本相通，係珍貴嘅滿洲語言遺存，不過由於同滿族嘅民族區分，錫伯話有自己嘅ISO碼，唔睇成滿文嘅方言。而家錫伯話有三萬人到講（2000年），有錫伯話嘅新聞、廣播等媒體，亦有小學敎錫伯文，不過而家錫伯話有承傳壓力，狀況評級屬於受威脅（Threatened）。

族源
關於錫伯族嘅來源，有人認爲佢哋係女真人後裔，係東海女真嘅支族，叫錫伯部。另外重有一種學說認為佢哋源自鮮卑。呢種學說話，「錫伯」係「鮮卑」嘅轉音，由Simbei轉變成Sibe（或者Sibo），之後進一步論證出西伯利亞個名其實係「鮮卑利亞」。而歷史上鮮卑屬東胡，興於鮮卑山（大興安嶺），後來南下，喺遼東、中原立前燕、北魏，後經孝文漢化逐漸變成唐人。而佢哋當年可能留咗啲部族駐守祖地（大興安嶺北部嘅祖廟嘎仙洞），後來演變爲錫伯族。不過呢種學說因為無文獻佐證，無咁易證實。

史
錫伯人原本係漁獵、遊牧民族，所以同滿族一樣有騎射傳統。明朝中後期，錫伯人由興安嶺搬到嫩江、松花江流域，歸蒙古科爾沁部管轄。行出大興安嶺後，佢哋開始耕田，出產當時好有名嘅錫伯米。
1593年努爾哈赤征服科爾沁部，錫伯人跟住科爾沁臣服佢，編入咗蒙古八旗。之後清兵入關，大量八旗兵丁南下關內，於是東北防務空虛。1692年，康熙爲咗東北防務，將錫伯壯丁從蒙古八旗度抽出做高級兵士，叫做「披甲」，編入滿洲八旗，於是錫伯人分屬兩邊嘅八旗。呢班披甲分駐而家黑龍江齊齊哈爾、吉林省扶餘縣同埋吉林市呢三處。幾年之後整頓八旗，有啲錫伯人分咗去遼寧、北京、山東德州呢啲地方。雖然分散各地，但係總體上依然分佈喺東北，其中集中喺遼寧。
18世紀中葉，平咗準噶爾亂同大小和卓之亂之後，統一咗天山南北。但因爲戰亂，伊犁地方人口減少、軍防空虛，呢陣時沙俄又想滲透新疆，於是1762年開始調兵過去駐守，不過未夠，於是1764年將錫伯官兵、軍屬一齊西遷戌邊，於是今日錫伯族人分居東北同新疆兩處。目前新疆嘅察布查爾錫伯自治縣係唯一嘅錫伯自治地方。
當時嘅皇帝係乾隆，之所以揀錫伯人去新疆，就在於錫伯人有騎射傳統，同時又識耕田，軍事、經濟都有好處。派去戌邊嘅錫伯人都係當時駐守盛京（而家瀋陽）及週邊嘅官兵，按照文獻，佢哋係1764年農曆四月出發嘅，有一千個兵丁、20個官、3275個家眷，夾埋有4295人。但實際更多人，因爲有啲親屬唔想分離，明明無佢份都跟埋去，呢部份有405人。另外啲兵丁都係後生仔，發伍前嗱嗱聲結埋婚，費事過咗去無同族女人；呢支隊行咗成年先到伊犁，行軍過程中生咗350幾個臊蝦，到1765年7月抵達伊犁、清點人數去編牛錄時，發覺有軍民5050人。
後來闖關東嘅移民潮，令東北地方變成漢地，東北嘅錫伯人都漢化曬，滿洲話亦都變成瀕危語言，但新疆嘅錫伯人反而保留咗錫伯話，而錫伯話同滿文好似，成為滿洲語言爲數唔多嘅遺存。
韓式辣醬

韓式辣醬又叫苦椒醬，係韓國嘅一種辣醬，主要用辣椒粉、糯米粉同發酵黃豆粉去整，通常用嚟整韓式撈飯同韓式炒年糕。
韓式餃

韓式餃，韓國人叫饅頭，係韓國式嘅餃，可以放湯滾熟又或者煎熟，通常用肉同菜做餡，亦可以加埋泡菜或者粉絲等其他配料。
韓式飯

韓式飯係韓國嘅飯，基本用珍珠米煮，有時會溝其他穀物，譬如黑糯米、大麥、高粱、稷、豆，可以用嚟整各式韓國飯餐，包括石頭飯、韓式壽司。
韓彩雅

韓彩雅，係大韓民國嘅一個女藝人同埋演員。
韓志煥

韓志煥（韓文：한지환，1984年10月28號—）係南韓人權運動家兼男性主義運動家。佢2001年以後軍加算點復活運動，性平等運動嘅主要人物之一。高等學敎在學中，因為不滿韓國政府對女性嘅特惠政策而同參與男性運動同人權運動。2000年他是女姓兵役論運動。
2001年佢喺軍加算點復活運動，性平等運動嘅同參。2004年-2005年他是鄭蔡基與戶主制廢止活動嘅同參。
韓式雞肉串

韓式雞肉串（닭꼬치）係韓國嘅雞肉串燒菜式，做法通常將雞肉同蔥用籤串埋一齊燒。
養分

養分（粵拼：joeng5 fan6，英文：nutrient），係指一隻生物身體所需要嘅物質，例如醣、脂肪、纖維素、蛋白質同水等等。
養和堂

養和堂涼茶館係一間香港連鎖涼茶舖，1997年成立。

事件
2020年3月，佢哋因應武漢肺炎疫情，曾經派發涼茶券。
2020年9月，佢被長雄證券入稟高等法院申請清盤。

食物衛生問題
佢哋嘅食物衛生問題，不時俾人批評，甚至因此而被法庭罰款。喺2010年，佢哋因為食物衛生問題，被罰2500蚊。
2016年3月，佢哋位於牛頭角嘅分店被發現所賣嘅靈芝桑寄生茶有烏蠅，之後比法庭罰款3500蚊。
2017年6月，佢哋喺上水新成路嘅分店因為出售有蠅類成蟲嘅龜苓膏，之後被食環署票控，最後被罰款5000蚊。
養殖漁業

養殖漁業，又叫水產養殖，係漁業嘅分支，用到人工養殖方式去生產各種魚、海鮮或者其他水中動植物。
養氏

養（粵拼：joeng5）係唐人姓氏，喺《百家姓》裏頭排第389位，依家經已冇乜人用。

出名嘅人
養由基，中國春秋時期楚國將領，係一個神射手。
呢篇養氏係同姓氏有關嘅楔位文章，重未寫完嘅。麻煩你幫手充實佢。
養和醫院

養和醫院（Hong Kong Sanatorium and Hospital）喺香港快活谷，係香港一間主要私家醫院，1922年成立。客戶可以揀啱心水嘅醫生同埋診証時間；有多過 500 張床同埋有好多唔同設施嘅房；亦提供 24 小時院外門診服務。
佢同香港大學醫學院合作，畀學生臨床實習。
餅家

餅家（粵拼：beng2 gaa1），亦會就咁叫做餅舖（粵拼：beng2 pou3），係一種舖，專係造同埋賣唐餅，例如老婆餅同盲公餅等等嗰類。餅家一般到時到節又會賣返啲應節嘅嘢，例如中秋之前賣月餅、端午之前賣稯咁。
有少數賣西餅嘅西餅舖，亦會叫自己做「餅家」。
養父雄仁

養父雄仁（1984年5月24號—）係日本足球員，司職中場，效力長崎成功丸。
西耶路撒冷

西耶路撒冷 (希伯來文：מַעֲרַב יְרוּשָׁלַיִם‎，羅馬拼音：Ma'aráv Yerushaláyim、 阿拉伯文：القدس الغربية‎，羅馬拼音：al-Quds al-Ġarbiyyah) 係耶路撒冷喺西面嗰半，同東耶路撒冷加埋一齊就係成個城市。

歷史
喺1920年代開始，猶太人喺西耶路撒冷成立咗一個早期嘅社區。
喺聯合國嘅181號決議入面，耶路撒冷本來係會成爲一個獨立嘅城邦，但係因爲第一次中東戰爭嘅關係而冇實行到。到打完仗之後，以色列實際控制咗西耶路撒冷，而約旦就控制咗東耶路撒冷，包括耶路撒冷古城。以色列將住喺西耶路撒冷嘅阿拉伯人驅逐出境去東耶路撒冷，而約旦就對喺東耶路撒冷嘅猶太人同樣咁做，其中有大約1,500位猶太人係嚟自耶路撒冷古城。
喺1949年1月，以色列政府正式將所有政府部門由特拉維夫搬去西耶路撒冷，並且喺1950年成立耶路撒冷做首都。政府分咗唔少錢去投資入城市嘅發展，包括起新嘅寫字樓、大學、猶太會堂、同埋以色列議會大樓等等。
喺1967年嘅六日戰爭期間，以色列控制咗成個西岸地區，包括東耶路撒冷。到1980年，以色列政府正式吞并咗東耶路撒冷，但係國際社會基本上都沒承認。

人口
根據一份民調顯示，雖然喺東耶路撒冷嘅阿拉伯人開始越嚟越融入以色列嘅社會，但係東西耶路撒冷之間依然有一定嘅分離。

爭議
雖然以色列自從1967年一直都實際上控制成個耶路撒冷，但係國際社會一般喺有談判結果之前，都唔會肯承認耶路撒冷做以色列或者巴勒斯坦嘅首都，因爲耶路撒冷嘅地位仍然係以巴衝突嘅主要爭議點之一。
有啲國家亦會選擇承認西耶路撒冷做以色列嘅首都。例如，美國俄羅斯、捷克、同埋澳洲 等等，不過澳洲喺幾年之後又撤回返之前嘅決定。
西線無戰事

《西線無戰事》（英文：All Quiet on the Western Front）係套1930年美國電影，由廖雅利士、高佬森主演，路易邁士東執導。套戲攞到奧斯卡金像獎最佳電影。
西脇保

西脇保 ，係日本嘅一個男配音員。

配音作品一覽
呢個表唔完整，歡迎加料。
西脇徹也

西脇徹也（1977年5月22號—）係日本足球員，司職中場，效力過大宮松鼠。
西維薩亞斯

西維薩亞斯（英文：Western Visayas）係菲律賓其中一個大區，喺維薩亞斯群島，下轄6個省，首府依路。
香港裔英國人

港裔英國人又稱為英籍香港人、居英港人等，係指 1) 祖籍喺香港嘅英國人 2) 父母或自己同時擁有英國國籍同埋香港居留權嘅人 3) 英屬香港期間移居香港嘅英國人嘅後代。
雖然佢地通常被認為係華裔英國人嘅一個群體，但係好多都唔鍾意呢種叫法，因為唔想令其他人覺得佢地親中共。港裔英國人唔少都持有英國國民（海外）護照（通稱為 BNO 護照） 。

背景
由於香港係英國嘅前殖民地，所以一向都係香港人最受歡迎嘅移民地點之一。由於英文至今喺港英兩地都有官方地位，所以令雙方溝通都比較方便，適應亦比較容易。
喺二次大戰後，英國通過咗1948年英國國籍法令（英文：British Nationality Act 1948），容許咗喺香港出世嘅人無阻地移居英國。喺殖民地時代期間，唔少英國或者大英帝國其他地方嘅人移居嚟香港，所以到97回歸時有唔同血統而喺香港出世嘅香港人。
到2020年7月，香港國安法正式實施，英國隨即為 BNO 護照持有者提供成為英國公民嘅途徑。截至2022年底，共有 153,708 份被允許嘅 BNO 簽證。

1960年代
六七暴動引致香港社會動盪不安，一啲比較富裕嘅香港居民對香港前景憂慮，選擇移居外地，當中唔少係新界原居民。

1990年代
六四事件後，唔少香港人對主權移交缺乏信心，英國政府因為道義責任，推出居英權計劃，俾5萬個家庭得到英國護照，部分人士選擇定居英國。除咗英國以外，美國、加拿大、澳洲、紐西蘭都係當時熱門嘅移民地點。

2020年代
自國安法實施以來，香港嘅言論同集會自由日漸縮窄，香港政府大舉向異見人士秋後算帳，社會彌漫住白色恐怖。英國政府俾 BNO 護照持有人喺英國居住、讀書或者做嘢，5年之後可以申請無限期居留，再住多12個月之後可以登記成為英國公民。因此，數以萬計嘅香港人攜同幼小孩童去移民他鄉。
香港西區扶輪社匡智晨輝學校

香港西區扶輪社匡智晨輝學校（英文：Rotary Club of HK Island West Hong Chi Morninghope School）係香港一間輕中度智障特殊學校，位於香港島柴灣興華邨第2期校舍第1號。

學校設施
課室、多媒體學習中心、電腦室、視覺藝術室、音樂室、家政室、中央圖書館、學生活動中心、輔導室、資源教學室、言語治療室、禮堂、操場、小型遊樂場、多功能遊戲室、護理室、校園電視台、感統室。

小學組
中文、英文、常識、數學、生活技能、感知、電腦、視覺藝術、音樂、體育、班主任課、德育、圖書。

初中組
中文、英文、常識、數學、生活技能、電腦、家政、視覺藝術、陶藝、音樂、體育、性教育、班主任課、德育、圖書。

高中組
語文、公民與社會發展、數學、體育、視覺藝術、音樂、資訊科技、科技與生活、健康管理與社會關懷、其他學習經歷。
香港補習文化

香港補習文化，指香港學生學習依賴補習。根據香港政府統計處統計，2004至2005年度，中小學生當中3成人曾有去補習，預科就有一半。補習學生平均花費800港元以上。而根據香港青年協會2009年時所調查，中小學生補習整體比率升至五成。

起源
由於香港主權移交後，特區政府令香港教育缺陷結果令連鎖補習社，推出「精讀班」來快速教授學生大量課程，提供考試貼題，答案重點等資料。

發展
由中小學生幫襯雞精補習，其後又有其他工業課程都發展出雞精教學模式。例如：考牌、車牌等方面。

雞精班
雞精班，又有精讀班，速成班唔同稱呼，係一種社會現象。原本係對香港補習社一種短期課程稱呼，但而家成為指「速成教學」方面帶有貶義性質流行語同社會風氣。除香港正規學校質素下滑問題外，港孩現象同「高分低能」可能重會出自中學、小學雞精補習，因為香港教改後，課程內容重視知識同國教，而顯得道德教育係冇分加就唔重要。

原因
香港教育制度以成績決定一切，公開試成績會決定學生前途，同各行業要求。
希望能用短時間完成課程
補習班提供應試重點
筆記較學校精簡，只有重點，也有評卷準則、外國試題、「考試陷阱」等
心態上，認為補習社教學方式比日校更好或更「考試導向」
日校教師質素都有參差
預測試題準確
羊群心理，「人有我有」
報導指，而家補習係市場主導，屬幾個拔尖教育龍頭競爭，加上家長同學生心存「有病醫病，無病補身」信仰，務求用錢換成績，致令補習產業日趨蓬勃。

上門補習／小型補習社
上門補習導師一般靠超市免費客戶廣告或網上宣傳，小型補習社一般只用傳單宣傳或提供優惠。

大型補習社
大型補習社經常到電視、報章、巴士車身賣廣告，廣告通常將補習導師包裝成拯救者、超人之類，並會強調往績，商業包裝到佢係「補習天王」、「補習天后」、「捉路之王」、「考試專家」、「以一敵百」、「萬人之師」、「Econ King」（經濟科專家）、「化學教父」、「數神」、「物理技巧王」等虛名。曾有廣告出現補習天王，天后身穿古裝打扮成武俠小說角色或歷史人物，好奇怪。
參見：蕭源貼中試題風波
除此之外，好多導師會借新聞宣傳自己。2007年香港中學會考，英皇教育導師蕭源成功預測中文作文題目，而有社會爭議，蕭源藉此接受傳媒訪問，獲得免費宣傳機會。多年前自開補習社英文導師Joseph Li「貼中」題目，被廉署調查，其後佢成日用廣告大肆宣傳自己被廉署調查一事，以證明自己「貼題」能力得到「認同」。
公開考試成績公布後，補習社以獎學金吸引考取好成績學生登記，然後到報章、網站上公開學生名單，顯示自己教學能力高，學生能奪得優秀成績。不過，有部分補習社會技巧地加長奪優名單，把一些只有卷部而非科部等級（俗稱「細Grade」或「細分」）獲A學生都計埋，甚至會收買無報讀而奪A考生，疑有造假之況。

爭議性
教學同學習風氣爭議性。補習社教師明星化，學校企業化，香港補習社收費係針對中產家庭，名校高材生同成績差學生都會幫襯。近年，香港補習社就廣告同宣傳上都疑出現誤導同造假成分，《商品說明條例》生效前情況普遍。香港考試教育造成教育消費文化（culture of consumption）。
有日校聲音批評政府，對補習社冇嚴格監管，導致市場上補習社質素參差不齊。韓國政府管理補習，如規定營運時間只到每晚十點，但香港教育局無政策係干預補習社。

社會反應
香港家長協進會主席陳星達直斥，補習業只重視搶客，忽略師資質素。
香港律師補習班係另類課程，有條件收生。律師會前會長熊運信話，課程內容似PCLL，以免課程成為「補習雞精班」；並預料考生係應屆或以前未入讀PCLL學生為主。
唔係個個細佬家長都會接受仔囡服用「雞精班」，有報導指近年唔少家長拒絕。

補習社醜聞
想知多啲：香港教師 § 案件列表
有咩補習呀Sir又做過咩上新聞：上堂講粗口，偷試題，做假數，做假學歷，上網侮辱人，等等....大把證據啦重有差人拉佢冇客觀？有列表詳細講。

電視劇
2007年，香港有線電視首次自製電視劇《補習天后》，同無綫電視又係2008年播出《尖子攻略》，都係宣傳香港補習文化。
此外，由於香港補習社競爭激烈，有補習社會派“兵”（即學生）同老師親自攻擊競爭對手，例如現代教育Kris Lau（劉冠華），親自拍片攻擊遵理學校，英皇教育英文老師 Billy Ng（伍嘉朗），並拍片稱呼伍為「侏儒」。[未記出處或冇根據]
香港製造網絡電視

香港製造網絡電視（Made In Hong Kong TV, 簡稱 MIHK TV 或 MIHK）係一個由香港人創立嘅網台。喺2015年成立，以主力製作網上收費電視節目，特色係著重香港本地文化，以「捍衛獅子山精神、捍衛廣東話」為理念，為香港市民發聲。另外，觀眾收睇節目嘅時候，可以即時留言回應互動。
網台嘅創辦人係歐陽永權（Andrew），曾經從事廣告業十年，之後自立門戶開設貿易公司。2013年創立「低俗頻道」，以全力製作通俗市井嘅節目，務求緊貼大眾。2015年，香港製造網絡電視成立，將「低俗頻道」拼入其中。
網台嘅總部位於觀塘工業大廈之內，每星期播出超過50個節目。此外，亦有提供出租製作室及節目廣播服務。
香港裔加拿大人

香港裔加拿大人 (英文：Hong Kong Canadians) 係自己或者祖先喺香港出世，而又有加拿大國籍嘅人。喺加拿大，絕大部分嘅香港裔加拿大人都住喺多倫多或者溫哥華嘅都會區，而好多都繼續擁有香港永久居民嘅身份。
香港去加拿大最大規模嘅移民潮係80同90年代，因為1984年中英聯合聲明同埋1997年香港回歸之後對好多香港人引發嘅不安。喺97後亦有唔少移民決定返回香港。
喺香港出世嘅鄒至蕙喺2023年成功當選為多倫多市長，係該市史上首位少數族裔市長。

19世紀
首批香港裔加拿大人可以追溯至19世紀初。當香港成為咗殖民地之後，有部分香港人移民至大英帝國其他地方，包括加拿大。

20世紀
截至70年代，大部分港裔加拿大人都係由中國大陸嚟加拿大嘅移民，而由香港直接移民嘅只係佔少數。
1984年，中英聯合聲明確定咗雙方對香港未來嘅共識：就係喺1997年7月1日起，俾中華人民共和國以一國兩制嘅方式嚟管治香港，五十年不變。 但係，呢份聲明無助港人對未來嘅擔憂同絕望，導致去英語國家嘅移民急升。其中最受歡迎嘅移民點就係加拿大，成千上萬紛紛搬去多倫多或者溫哥華。根據加拿大國際協會，喺1984年至1997年期間，香港人移民去加拿大嘅人數為335,646。呢批移民潮嘅高峰期係1994年，淨係喺一年內就已經有44,271名香港人移民至加拿大。
喺90年代期間，有部分嘅家庭屬於"太空家庭"，亦即係喺個屋企入面，其中一位父母留喺香港返工，而另一位就帶住小朋友喺加拿大定居。

21世紀
自90年代末期，開始出現 "逆向移民潮"，唔少嘅人係因為經濟上未能夠支撐家庭而離開加拿大，導致1996至2011年間嘅港裔加拿大人人數下跌 。
自2010年代起，香港去加拿大嘅移民再次回升，唔少嘅移民都中港矛盾為主要原因之一，亦有唔少嘅係喺90年代期間喺香港返工，跟住之後嚟加拿大退休。除咗復返加拿大嘅移民之外，前往加拿大然後入籍嘅新移民都增加。根據加拿大移民、難民及公民部，加拿大對香港人發簽證嘅數目上升達20%，淨係2020年已經有10,819名申請。
2020年11月12日，加拿大移民處處長 Marco Mendicino 提高咗處理香港人申請移民嘅速度，令更多嘅人能夠快啲喺加拿大定居。2021年2月，加拿大推出一項新嘅工作簽證方案，針對高學歷嘅年輕人。
喺2021年加拿大人口普查，有一班加拿大港人要求加拿大官方承認「香港人」為正式嘅身份選擇，亦同時呼籲其他香港人喺種族來源填「香港人」同埋喺母語寫 "廣東話"。之前嘅人口普查並冇呢個選擇，所以香港人都被列為中國人，但係呢次嘅要求成功，「香港人」正式成為種族來源之一。呢次人口普查共有81,680人視自己為「香港人」， 另有213,855人列出世地方為「香港」。

人口統計
根據加拿大駐香港領事館，香港裔嘅加拿大人總共有大約50萬，而2016年嘅人口統計入面只有215,775人列香港為出生地。喺香港出世嘅加拿大人最高峰係1996年，人口普查表示共有241,095人。由1996年至2011年期間， 喺香港出世嘅加拿大人人數不斷下跌，因為唔少選擇返香港生活，但係2011至2016年間嘅人數又回升。
2006年，喺790,035人宣布講其中一種中國方言之中，有300,590表示講廣東話。根據2001年嘅統計，喺講廣東話嘅人之中，有 44% 喺香港出世，27% 喺廣東出世，18% 係加拿大土生土長。而喺廣東出世嘅組別之中，有唔少都係由香港移民。
呢一個社群，以及在港加拿大人，對促進加拿大同香港之間嘅關係非常重要。

在港加拿大人
香港係海外加拿大人第二大居住點，僅次於美國。2011年有大約30萬名加拿大人喺香港居住。有部分係原本喺香港移民去加拿大入籍，跟住之後返咗香港住嘅人，不過近年由於國安法對好多人帶嚟嘅恐懼，所以唔少再次返加拿大居住。
加拿大亞太基金會一份2011年嘅報告發現，大部分喺香港住嘅加拿大人住咗只有四五年。仲有就係，近7成都係有家人喺加拿大，近6成都話打算短期內返加拿大。有 46% 仍然覺得加拿大 "有時" 或者 "長期時間" 都係佢哋嘅屋企，亦有 37% 覺得加拿大 "從來唔係" 佢哋嘅屋企。
除咗在港加拿大人之外，港加協會嘅存在亦都反映到加拿大喺香港嘅足跡。例子包括1989年成立嘅加拿大華人聯席會，同埋加拿大大學協會。呢個協會今時今日為超過20間喺香港嘅加拿大大學校友會做代表。

政界
鄒至蕙，多倫多市長（2023年至今），13歲由香港移民加拿大，多倫多首位少數族裔市長。
莊文浩，保守黨安大略 Wellington—Halton Hills 選區國會議員（2004年至今），老豆係香港人。
趙錦榮，保守黨卑詩省Steveston—Richmond East 選區國會議員（2019年至2021年），17歲由香港移民加拿大。
香港裔澳洲人

香港裔澳洲人係從香港嚟而又擁有澳洲國籍嘅人，唔少都係有雙重國籍。

簡介
大部分香港人都係識講兩種或者三種語言：香港嘅日常用語係廣東話，而由於以前為英國殖民地，英文亦係非常普遍嘅語言。自從97回歸之後，香港政府受大陸政府影響推行國語化，以作為香港 "融入國家" 嘅標記。
香港人係包含咗好多唔同種族嘅人。由於大部分擁有香港籍嘅人都係祖籍廣東地區，所以主要都係漢族人。但係由於歷史嘅影響，有少部分嘅香港人係屬於其他嘅種族，包括英治時期嘅英國人嘅後代，或者係英治期間由大英帝國其他殖民地移民嘅人，例如南亞裔人。近年由於中港矛盾持續處於緊張狀態，有部分香港人開始覺得 "香港人" 應該係一個獨立嘅種族，亦有部分因為呢種中港分歧而支持香港獨立。

歷史
2011年人口普查，悉尼大灣區中，喺香港出世比例嘅地圖
根據2021年澳洲人口普查，100,148名澳洲人喺香港出世。呢個數字並唔包括喺其他地方出世嘅第一代移民，亦唔包括喺澳洲出世嘅第二代移民。呢次人口普查並冇問到各人祖宗嘅出生地。
間歇泉

間歇泉（Geyser）係種溫泉，特點係佢嘅水蒸氣會間歇噴出嚟。
間諜衛星

間諜衞星（spy satellite），粵文又有叫軍用偵察衞星，係指主要用於對其他國家同地區進行情報搜集嘅人造衛星。